Карэкцыйна-развіваючы занятак

**Тэма:** Утварэнне прыметнікаў ад назоўнікаў

**Задачы:**

1) фарміраваць уменне ўтвараць якасныя, адносныя, прыналежныя прыметнікі ад назоўнікаў;

2) удасканальваць уменне адрозніваць прыметнікі ад іншых часцін мовы;

3) узбагачаць слоўнікавы запас вучняў.

**Абсталяванне**: прэзентацыя; мячык, карткі х заданнямі,бутэлька з пісьмом

**Ход занятка**

**І.Уступная частка**

1.Арганізацыйны момант ( задача: выклікаць станоўчы эмацыянальны настрой)

**(Слайд 1)**

Вось ужо звінеў званок,

Запрасіў нас на занятак.

Добры дзень, я вас вітаю.

Да занятка запрашаю.

Хай занятак будзе плённым,

І цікавым і натхнённым.

Поспехаў я вам жадаю.

Калі што, я паспрыяю.

- Добры дзень ! Сядайце калі ласка на сваё месца.

- А цяпер давайце ўсміхнёмся адзін аднаму. Усмешкай можна ствараць цуды. Менавіта усмешка, добры настрой дапамогуць вам справіцца з усімі заданнямі на нашым занятку. Я жадаю вам поспехаў.

2.Прыцягненне цікавасці вучняў да зместу дзейнасці на занятку **(Слайд 2)**

Сёння ў нас з вамі незвычайны занятак. Гэта занятак-падарожжа, занятак-прыгода, поўны небяспек і нечаканасцяў. А чаму ён будзе прысвечаны, вы зараз павінны адгадаць.

Я аздабляю нашу мову:

Даю прыметы розным словам.

Наўрад ці зможаш без мяне ты

Прадмет адрозніць ад прадмета.

*(адказы вучняў)*

-Так. Прыметнік.

- Мы сёння з вамі адправімся ў незвычайнае падарожжа на востраў, які называецца востраў “Прыметнікаў”. У час падарожжа ўспомнім з вамі вывучаны матэрыял аб прыметніку, навучымся ўтвараць прыметнікі ад назоўнікаў.

- Паглядзіце, калі ласка на экран. Як вы думаеце, як мы можам туды папасці, начым дабрацца?

**(Слайд 3)**

- Правільна, так як гэта востраў, то і ў наша марское падарожжа мы адправімся на сапраўдным караблі з кармой, трумам, палубай, каютамі, рубкай.

**(Слайд 4)**

-Закрыйце, калі ласка вочкі. Уявіце сабе, што мы плывём на караблі па марскім хвалям, адчуваем пах марской вады і крыкі чаек.

- Адкрываем вочкі.

- Паглядзіце, што гэта там за бартом? **(Слайд5)**

*(адказы дзяцей)*

- Зараз дастанем…так…гэта бутэлька, ды не простая, а з пісьмом.

*(дастае бутэльку і чытае пісьмо)*

“Дарагія падарожнікі, дапамажыце мне вострава жыхарам! Злы пірат нам востраў зачараваў, мы перасталі правільна гаварыць, хутка…забудзь мову. Дапамажыце! Выратуйцу востраў “Прыметнікаў”, вам прыбыць востраў наш, сустрэча з піратам…яго заданні выканаць.”

- Вы што-небудзь зразумелі з гэтага пісьма?

- Што будзем рабіць? Як паступім?

*(дапаможам жыхарам вострава, выканаем усе заданні пірата і вызвалім жыхароў ад яго чараў)*

3.Кінезіалагічныя практыкаванні ( задача: актывізацыя псіхічнай дзейнасці)

- Перад тым як пачаць выконваць заданні пірата, нам трэба падрыхтавацца і выканаць наступныя практыкаванні. Яны дапамогуць нам лепей думаць.

“Кулак-далонь”

“Калечкі”

“Ланцужок”

“Зайчык-калечка”

- Мы з вамі падрыхтаваліся. І ніякія небяспекі і нечаканасці нам не страшны.

**ІІ.Асноўная частка** (задача: фарміраваць абагуленыя ўменні ў “праблемнай” вобласці развіцця).

Падрыхтоўчы этап (актуалізацыя ўмення ад каторага залежыць працэс фарміравання новага ўмення. Паўтарэнне раней вывучанага матэрыялу)

**(Слайд 6)**

- Прадаўжаем наша падарожжа. Бачу бухту “Паўтарэнне” **(Слайд 7)**

Мы там прыпынімся і паўторым усё тое што вы ведаеце пра прыметнік і назоўнік.

**(Слайд 8)**

- Невялікае хваляванне на моры, як і ў гэтых радках.

- Уважліва прачытайце запісаныя на слайдзе словы і раздзяліце іх на дзве групы. Запісаць у сшытак.

*(запіс даты)*

- Праверка ўслых **(Слайд 9)**

1.Па якой прымеце вы вызначылі словы ў першы слупок? *(назоўнік)*

2.На якія пытанні яны адказваюць?

3.Назавіце па якой прымеце вы вызначылі словы ў другі слупок? *(прыметнікі)*

4.На якія пытанні яны адказваюць?

5.Як вы гэта вызначылі? Дакажыце.

6.Для чаго нам патрэбныя прыметнікі ў нашай мове?

*(каб наша мова была прыгожай, багатай, яркай)*

Фарміруючы этап (задача: фарміраваць уменне ўтвараць якасныя, адносныя, прыналежныя прыметнікі ад назоўнікаў; удасканальваць уменне адрозніваць прыметнікі ад іншых часцін мовы; узбагачаць слоўнікавы запас вучняў)

- І так мы з вамі прадаўжаем наша падарожжа.

**(Слайды 10-11)**

-Мы прыбылі ў порт “Уважлівых”. Пірат спадзяецца, што мы з вамі няўважлівыя і не зможам выканаць яго заданні. Давайце дакажам яму што гэта няпраўда.

Гульня “Слухай уважліва”

-Я буду называць розныя словы. Вы павінны хлопнуць у далоні, калі пачуеце прыметнік.

*Салома, саламяны, плаваць, драўляны, метал, металічны, разбіць, шкляны, шкло, хадзіць, скура, скураныя, шапка, мех, мяхавая.*

-Малайцы!

-Ну што, мы плывём далей.

**(Слайд 12-13)**

-Мы прыплылі з вамі на востраў “Прымет”. Тут жывуць дзіўныя словы, каторыя могуць назваць розныя прыметы прадметаў.Адны з іх жывуць на вуліцы “Якасныя”, другія на вуліцы “Адносныя”, а трэція на вуліцы “Прыналежныя”. Але яны забылі як гэта рабіць. Пірат дабраўся і да іх. Давайце ім дапаможам.

-Мы адпраўляемся на вуліцу “Якасныя”.

Заданне “Назаві правільна”

-Паслухайце пытанні і паспрабуйце на іх адказаць. Для гэтага вам патрабуецца прыдумаць новае слова.

На вуліцы сонца. Значыць, дзень які? *(сонечны)*

Весь дзень ідзе дождж. Значыць, дзень які? *(дажджлівы)*

У пячэння смачны смак. Значыць , пячэнне якое? *(смачнае)*

Гэта кніга вызывае цікавасць. Значыць, гэта кніга якая? *(цікавая)*

Заяц усіх баіцца. Значыць, заяц які? *(баязлівы)*

У вожыка іголкі, значыць вожык які? *(калючы)*

Кату лянота лавіць мышэй. Значыць, кот які? *(лянівы)*

-А заразсамі ўтварыце ад назоўнікаў прыметнікі. Запішыце ўтвораныя словы ў сшытак.

Лёд-лядовы

Пластмаса-пластмасавы

Морква-маркоўны

Спякота-спякотны

Гліна-гліняны

Вецер-ветраны

Розум-разумны

Холад-халодны

(*Праверка***.(Слайд 14-15**))

Фізкультхвілінка

Вы добра папрацавалі. Трэба трошкі адпачыць, каб набрацца сіл.

Слухайце мяне ўважліва. Калі я скажу правільна, то вы павінны падскочыць, калі няправільна-прысесці.

Ватрушка з творагам – яблычная

Запяканка з мёдам – мясная

Варэнне з абляпіхі – абляпіхавае

Павідла з апельсіна – апельсінавае

Сасіскі з курыцы – смачныя

Чай з мятай – мятны чай

Каша з рысу – грэчневая

Пюрэ з банана – бананавае

Напой з рамонкам – рамонкавы

-Адпачылі. Цяпер мы з вамі адпраўляемся на вуліцу “Адносныя”.

Пірат прапаноўвае вам пагуляць у гульню “Які прадмет бывае”. Ябуду кідаць вам у рукі мячык і задаваць пытанні, вы кідаеце мне мячык назад, адказваючы на пытанні.

З якога матэрыялу зроблены мячык? – значыць мячык які? *(гумовы)*

Калі нажніцы зроблены з металу – значыць нажніцы якія? *(металічныя)*

Калі дзверы зроблены з дрэв – значыць дзверы якія? *(драўляныя)*

Калі кашуля з фланэлі – значыць кашуля *(фланэлева*)

Калі шкарпэткі з шэрсці – значыць шкарпэткі якія? *(шарсцяныя*)

Калі рукавіцы з меху – значыць рукавіцы якія? *(мехавыя)*

-Малайцы!

-Пірат напісаў для вас сказы. Хоча каб вы іх прачыталі. Але вы ведаеце, ён такі бязграматны, столькі нарабіў у сказах памылак. Давайце іх выправім.

**(Слайд 16)**

Маша з’ела шакалад торт.

Тата купіў кабачок ікру.

Мама зварыла маліна кісель.

Бабуля прыгатавала рыба суп.

Ваня купіў лімон варэнне.

Дзядуля прыгатаваў вішня кампот.

-Малайцы!

-Ну і нам засталося завітаць яшчэ на вуліцу “Прыналежныя” **(Слайд 17)**

-Паглядзіце, хтосьці ішоў перад намі і пакінуў сляды. Хто гэта мог быць?

Сабака – сабачы след

Краб – крабавы след

Вавёрка – вавёрчын след

Кракадзіл – кракадзілавы след

Леапард – леапардавы след

Мядзведзь – мядзведзевы след

-Акрамя таго, што пірат бязграматны, ён яшчэ і вельмі злосны. Ён адабраў рэчы ў сваіх сяброў, а цяпер хоча вярнуць і забыў каму.

Бэн (чыя сумка?) – Бэнава

Русалка (чыя хустка?) – русалчына

Няптун (чый чамадан?) – Няптуна

Малпа (чые акуляры?) – малпавы

Папугай (чыя клетка?) – папугаева

-Малайцы!

Этап самастойнай работы вучняў (выявіць стан сфарміравання ўмення ўтвараць прыметнікі ад назоўнікаў)

-Усе заданні на востраве “Прымет” мы выканалі. Адпраўляемся далей.

**(Слайд 18)**

Праца з тэкстам

Мы апынуліся ў гавані “Самастойнай работы”. Пірат даслаў вам карткі і прсіць дапоўніць сказы ў тэксце словамі замяняючы назоўнікі прыметнікамі.

**(Слайд 19-20)**

Вясно на дрэвах з’яўляюцца (зелень) лісточкі. Скрозь зямлю прабіваецца (свежасць) трава. Расцвітаюць першыя (вясна) кветкі. Прылятаюць з (цяпло) краёў птушкі. Яны садзяцца на галінцы і спяваюць. Птушкі цешацца цяплу і сонейку.

*(Праверка)*

**ІІІ.Заключная частка** (развіваць рэфлексіўныяўменні вучняў)

**(Слайд 21-22)**

І вось наша падарожжа падыходзіць да канца мы з вамі дабраліся да вострава “Прыметнікаў”. Выканалі ўсе заданні пірата, справіліся з яго чарамі, вызвалілі жыхароў вострава. А самі навучыліся ўтвараць прыметнікі ад назоўнікаў. Мне хочацца пажадаць вам любіць сваю мову, разумець мову тых людзей , каторыя жывуць побач. І я думаю, што граматнае ўжыванне розных часцін мовы дапаможа вам у гэтым.

-Вы – малайцы. Добра папрацавалі на нашым занятку. У вашу чэсць гучыць салют.

**(Слайд 23)**

Рэфлексія

Ці спадабаўся вам занятак?

Чаму мы сёння з вамі вучыліся?

Калі вам спадабаўся наш занятак, то падыміце картку жоўтага колеру, а калі не спадабаўся, то картку сіняга колеру.

-На гэтым наш занятак завершаны. Да пабачэння.